શ્રુતિ હાસન સાઉથની ફિલ્મોમાંથી બોલિવૂડમાં તો આવી પરંતુ અહીં તેને જોઇએ તેવી સફળતા ન મળી. તેની કરિયરનો આધાર તેની આગામી ફિલ્મો પર છે. શ્રુતિ પહેલેથી જ સંગીતના ક્ષેત્રમાં નિષ્ણાત છે. તે અભિનયમાં તેની વ્યસ્તતા વધી હોવા છતાં પણ સિંગિંગને લઇને ગંભીર છે. તે કહે છે કે આજે પણ હું સિંગિંગને સિરિયસલી લઉંં છું. હું હંમેશાં તેના માટે તૈયાર રહું છું. મારો અભિનય તેમાં બાધારૂપ બનતો નથી. હું ક્યારેક મારા માટે પણ ગાવા ઇચ્છું છું, પરંતુ એ વાત ડિરેક્ટર પર આધાર રાખે છે કે તેઓ તેમ ઇચ્છે છે કે નહીં.